**Cher Ami** (po francúzsky „*drahý priateľ*") bol poštový holub (samička), ktorý bol britskými chovateľmi holubov darovaný Armáde USA. Cher Ami bol vycvičený na odovzdávanie vojnových správ. Slúžil v prvej svetovej vojne. Najviac sa preslávil, keď vo Francúzsku zachránil niekoľko amerických vojakov pri ofenzíve Meuse-Argonne odovzdaním správy napriek tomu, že ho Nemci raz postrelili.

Služba v prvej svetovej vojne
-----------------------------

V prvej svetovej vojne v United States Army slúžilo približne 600 poštových holubov, no najvýznamnejší z nich sa stal Cher Ami.

Môže za to najmä jeho služba, keď zachránil životy vojakom slúžiacim vo Whittlesleyho Stratenom batalióne.

Charles Whittlesley slúžil v 77. divízii. Viedol skupinu vojakov s názvom Metropolitáni, ktorá mala 555 členov (vrátane Whittlesleyho). Údajne sa tak nazývali kvôli etnickej rozmanitosti, totižto vojaci sa medzi sebou dorozumievali v 42 rôznych jazykoch. Vojaci v tejto skupine neboli dobre vyučení, niektorí nevedeli, ako sa používajú zbrane, či granáty.

Whittlesley so svojou skupinou prenikol do argonnského lesa, neskôr do argonnských roklín, kde sa so svojimi vojakmi stratil. Čoskoro na nich začali strieľať ich nepriatelia, nemecké vojská.

Whittlesley vedel, že má nejakú šancu na prežitie, totižto mal pri sebe troch poštových holubov. Keď zistil, že 300 jeho mužov padlo v boji, na malý kúsok papiera napísal: *„Veľa ranených. Únik nemožný."* Správu priviazal holubovi o nohu a vyslal prvého holuba, no toho okamžite zostrelili Nemci. Vyslal aj druhého holuba, ktorý niesol so sebou odkaz: *„Muži trpia. Môžete poslať posily?"* Na Whittlesleyho nešťastie, zostrelili aj druhého. Už mal len jedného poštového holuba, Chera Amiho. Na lístok napísal: *„Sme na ceste súbežnej s 276, 4. Bombarduje nás naše vlastné delostrelectvo. Preboha živého, prestaňte s tým!"* Nemci zostrelili aj Cher Amiho, no tento poštový holub vstal a letel ďalej na divízne veliteľstvo. O štyri hodiny neskôr boli pozostalí vojaci z Whittlesleyho Strateného bataliónu zachránení a to všetko vďaka poštovému holubovi Cher Amimu.

Smrť Cher Amiho
---------------

Zomrel 13. júna 1919 ako jednoročný poštový holub. Američania nechali Cher Amiho vypchať a vystavili ho v múzeu Smithonisan, tak ako aj Seržanta Stubbyho.

Vyznamenania a pocty
--------------------

Vyznamenania
* Medaila Croix de Guerre s vetvičkou dubového lístia
* Animals in War & Peace Medal of Bravery

Pocty
Cher Ami sa stal doživotným členom Siene slávy poštových holubov.

Literatúra o Cher Amim
----------------------

Knihy a príbehy
* *Cher Ami* od Mariona Cothrena
* *Cher Ami*, báseň od Harryho Webba Farringtona
* *Finding the Lost Battalion - Beyond the rumors, myths and legends of America's famous WWI Epic* od Roberta J. Laplandera
* *Cher Ami*, krátky príbeh od Heathera Roundsa
* *Viva Cuba Pigeon*, krátky príbeh od Susannahy Rodríguez Drissi
* *The Ruby Notebook* od Laury Resau
* "War Pigs" esej v zbierke Animals Strike Curious Poses od Eleny Passarello

Filmy
* *The Lost Brickle the king of death*
* *The Lost Battalion* (2001)
* *Cher Ami... ¡y yo!* (2008)
* *Batched* (2014)
* *Flying Home* (2015)

Hry, v ktorých sa objavil
* Rivet Wars
* Battlefield 1

Referencie
----------

1. ↑   *Cher Ami "Dear Friend" WWI*. [s.l.] : [s.n.], 2006-09-25. Dostupné online.
2. ↑   *Cher Ami* [online]. Smithsonian Institution, [cit. 2020-04-19]. Dostupné online. (po anglicky)
3. ↑  MILTON, Giles. *Keď Hitler bral kokaín a Leninovi ukradli mozog*. [s.l.] : Ikar, 2016. ISBN 978-80-551-4744-4. Kapitola 5. časť, Holub záchranca, s. 64.
4. ↑   *Cher Ami: The Pigeon that Saved the Lost Battalion - World War I Centennial* [online]. www.worldwar1centennial.org, [cit. 2020-04-19]. Dostupné online.
5. 1 2 3  MILTON, Giles. *Keď Hitler bral kokaín a Leninovi ukradli mozog*. [s.l.] : Ikar, 2016. ISBN 978-80-551-4744-4. Kapitola 5. časť, Holub záchranca, s. 65.
6. ↑  SERENA, Katie. *Cher Ami Saved 200 Men During World War I — She Was Also A Pigeon* [online]. All That's Interesting, 2018-05-02, [cit. 2020-04-19]. Dostupné online. (po anglicky)
7. ↑   *Cher Ami* [online]. National Museum of American History, [cit. 2020-04-19]. Dostupné online. (po anglicky)
8. ↑  WEBLEY, Kayla. Top 10 Heroic Animals - TIME. *Time*, 2011-03-21. Dostupné online [cit. 2020-04-19]. ISSN 0040-781X. (po anglicky)
9. ↑   *Cher Ami* [online]. National Museum of American History, [cit. 2020-04-19]. Dostupné online. (po anglicky)
10. ↑  PIGEONS, People For. *National Pigeon Day* [online]. 2008-03-29, [cit. 2020-04-19]. Dostupné online.